Чаму за мяжой музейныя комплексы пабудаваны так, каб як мага даўжэй утрымліваць наведвальніка, а мы гэтага зрабіць не можам? Можам! Проста трэба быць трошкі кемлівымі і ўлічваць патрэбы часу ды псіхалогію сучаснага чалавека. Паўтаруся, “скатвацца” да папсы не варта, але з гонарам паказваць свае нацыянальныя здабыткі — неабходна. Турыст паглядзіць нашых мастакоў — і ўсю краіну ўбачыць у іншым святле. Ён падумае: які таленавіты край і людзі! І захоча распавесці пра нас іншым. Або, можа, нават прывезці нейкі твор беларускіх майстроў дадому.